CELEX: C2005/217/86
Language: hu
Date: 2005-09-03 00:00:00
Title: Az Elsőfokú Bíróság ítélete 2005. július 5. a T-9/04. sz., Luigi Marcuccio kontra az Európai Közösségek Bizottsága ügyben (Tisztviselők – Szociális biztonság – Baleset – A személyzeti szabályzat 73. cikke – Elfogadhatóság – Indokolás)

3.9.2005   
            
            
               HU
            
            
               Az Európai Unió Hivatalos Lapja
            
            
               C 217/39
            
         
      AZ ELSŐFOKÚ BÍRÓSÁG ÍTÉLETE
   
   2005. július 5.
   a T-9/04. sz., Luigi Marcuccio kontra az Európai Közösségek Bizottsága ügyben (1)
   
   (Tisztviselők - Szociális biztonság - Baleset - A személyzeti szabályzat 73. cikke - Elfogadhatóság - Indokolás)
   (2005/C 217/86)
   Az eljárás nyelve: olasz
   A T-9/04. sz., Luigi Marcuccio kontra az Európai Közösségek Bizottsága (meghatalmazott: J. Currall és C. Berardis-Kayser, segítőjük: A. Dal Ferro ügyvéd, kézbesítési cím: Luxembourg) ügyben, a felperes 2002. december 3-án benyújtott, az Európai Közösségek tisztviselői személyzeti szabályzatának 73. cikke szerinti baleset elismerésére irányuló kérelmét elutasító hallgatólagos bizottsági határozat megsemmisítése iránti elsődleges kérelem tárgyában, az Elsőfokú Bíróság (első tanács), tagjai: J.D. Cooke elnök, I. Labucka és V. Trstenjak bírák; hivatalvezető: J. Palacio González főtanácsos, 2005. július 5-én meghozta ítéletét, amelynek rendelkező része a következő:
   
               1)
            
            
               Az Elsőfokú Bíróság a felperes 2002. december 3-án benyújtott, az Európai Közösségek tisztviselői személyzeti szabályzatának 73. cikke szerinti baleset elismerésére irányuló kérelmét elutasító bizottsági határozatot megsemmisíti.
            
         
               2)
            
            
               A bizonyításfelvétel Elsőfokú Bíróság általi elrendelésére irányuló kérelmeket az Elsőfokú Bíróság elutasítja.
            
         
               3)
            
            
               A kereset ezt meghaladó részében elfogadhatatlan.
            
         
               4)
            
            
               Az Elsőfokú Bíróság a Bizottságot kötelezi a költségek viselésére.
            
         
      (1)  HL C 85., 2004.4.3.